ᱵᱷᱮᱠᱩᱢ ᱠᱞᱤᱱᱚᱨ

ᱵᱷᱮᱠᱩᱢ ᱠᱞᱤᱱᱚᱨ ᱫᱚ ᱢᱤᱫ ᱥᱟᱢᱟᱱᱟᱢ ᱡᱚᱱᱚᱜ ᱠᱟᱱᱟ ᱾ ᱱᱚᱶᱟ ᱦᱟᱹᱛᱭᱟᱹᱨ ᱫᱚ ᱫᱷᱩᱲᱤ ᱠᱚ ᱥᱚᱨᱯᱚᱫ ᱠᱟᱛᱮ ᱥᱟᱯᱷᱟᱭᱟᱭ ᱾ ᱱᱚᱶᱟ ᱨᱮ ᱫᱷᱩᱲᱤ ᱥᱚᱨᱯᱚᱫ ᱞᱟᱹᱜᱤᱫ ᱦᱚᱭ ᱯᱚᱢᱯ ᱛᱟᱦᱮᱸᱱᱟ ᱾ ᱱᱚᱶᱟ ᱯᱚᱢᱯ ᱯᱷᱟᱝ ᱛᱮᱭᱟᱨ ᱞᱟᱹᱜᱤᱫ ᱮ ᱜᱚᱲᱚ ᱟᱭᱟ ᱾ ᱡᱚᱛᱚ ᱫᱷᱩᱲᱤ ᱟᱨ ᱡᱚᱵᱽᱨᱟ ᱢᱤᱫᱴᱟᱝ ᱡᱚᱵᱽᱨᱟ ᱵᱟᱠᱥᱟ ᱨᱮ ᱜᱤᱰᱤ ᱞᱟᱹᱜᱤᱫ ᱡᱟᱣᱨᱟᱜᱼᱟ ᱾ ᱱᱚᱶᱟ ᱦᱟᱹᱛᱭᱟᱹᱨ ᱫᱚ ᱚᱲᱟᱜ ᱨᱮ ᱟᱨ ᱠᱟᱹᱨᱜᱟᱲ ᱠᱚᱨᱮ ᱦᱚᱸ ᱵᱮᱵᱷᱟᱨᱚᱜ ᱠᱟᱱᱟ ᱾

 ᱱᱟᱜᱟᱢ 
ᱵᱷᱮᱠᱩᱢ ᱠᱞᱤᱱᱚᱨ ᱫᱚ ᱠᱟᱨᱯᱮᱴ ᱥᱩᱭᱯᱚᱨ ᱠᱷᱚᱱ ᱥᱤᱨᱤᱡᱽ ᱞᱮᱱᱟ ᱾ ᱱᱚᱶᱟ ᱫᱚ ᱢᱟᱹᱱᱢᱤ ᱫᱟᱨᱟᱭ ᱛᱮ ᱪᱚᱞᱚᱛᱚᱜ ᱠᱟᱱ ᱢᱤᱫ ᱥᱟᱜᱼᱯᱷᱟ ᱦᱟᱜ ᱠᱟᱱᱟ ᱾ ᱑᱘᱖᱐ ᱥᱟᱞᱮᱨᱮ ᱰᱟᱱᱤᱭᱮᱞ ᱦᱮᱥ ᱠᱟᱨᱯᱮᱴ ᱥᱩᱭᱯᱚᱨ ᱮ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾ ᱱᱚᱶᱟ ᱫᱚ ᱦᱩᱭᱩᱜ ᱠᱟᱱᱟ ᱑᱘᱖᱐ ᱥᱟᱞᱮ ᱨᱮ ᱛᱮᱭᱟᱨ ᱯᱩᱭᱞᱩ ᱢᱟᱹᱱᱢᱤ ᱫᱟᱨᱟᱭ ᱛᱮ ᱪᱚᱞᱚᱛᱚᱜ ᱠᱟᱱ ᱢᱤᱫ ᱢᱚᱰᱮᱞ ᱾ ᱵᱤᱥᱟᱹ ᱥᱟᱭᱟᱸᱫᱽ ᱥᱮᱫ ᱨᱮ ᱯᱩᱭᱞᱩ ᱢᱚᱴᱚᱨ ᱛᱮ ᱪᱚᱞᱚᱛᱟᱱ ᱢᱚᱰᱮᱞ ᱧᱮᱞ ᱧᱟᱢᱞᱮᱱ ᱛᱟᱦᱮᱸᱫ ᱾ ᱟᱨᱢᱤᱫ ᱢᱚᱰᱮᱞ ᱑᱘᱖᱙ ᱥᱟᱞᱮᱨᱮ "ᱦᱤᱨᱞ ᱡᱤᱱᱥ" ᱮ ᱵᱮᱱᱟᱶ ᱞᱮᱫ ᱛᱟᱦᱮᱸᱫ, ᱚᱱᱟ ᱛᱟᱭᱚᱢ ᱑᱘᱖᱘ ᱥᱟᱞᱮ ᱨᱮ ᱤᱵᱥ ᱣᱹ ᱢᱟᱠ ᱜᱟᱯᱷᱮ ᱛᱮᱭᱟᱨ ᱞᱮᱫ ᱛᱟᱦᱮᱸᱫ ᱾ ᱱᱚᱶᱟ ᱦᱟᱢᱟᱞ ᱢᱤᱥᱤᱱ ᱨᱮ ᱫᱚ ᱵᱮᱞᱴ ᱛᱮ ᱪᱟᱹᱞᱩᱜ ᱠᱟᱱ ᱢᱤᱫ ᱯᱟᱱᱠᱷᱟ ᱨᱮ ᱞᱟᱜᱟᱣ ᱞᱮᱱ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱛᱤ ᱛᱮ ᱟᱹᱪᱩᱨ ᱦᱩᱭᱩᱜ ᱠᱟᱱ ᱛᱟᱦᱮᱸᱫ ᱾ ᱚᱱᱟᱛᱮ ᱱᱚᱶᱟ ᱪᱟᱹᱞᱩ ᱞᱟᱹᱜᱤᱫ ᱟᱹᱰᱤ ᱟᱸᱴ ᱠᱟᱱ ᱛᱟᱦᱮᱸᱫ ᱾ ᱮᱱᱛᱮ ᱨᱮᱦᱚᱸ ᱱᱚᱶᱟ ᱢᱤᱥᱤᱱ ᱵᱮᱵᱟᱨ ᱨᱮ ᱛᱟᱞᱟᱢᱟᱞᱟ ᱾

 ᱞᱮᱠᱟᱱ 
ᱱᱚᱶᱟ ᱦᱟᱹᱛᱭᱟᱹᱨ ᱨᱮᱱᱟᱜ ᱞᱮᱠᱟᱱ ᱮᱢᱟᱱ ᱨᱮᱱᱟᱜ ᱵᱷᱮᱯᱮᱫ ᱢᱮᱱᱟᱜᱼᱟ ᱾ ᱡᱮᱞᱮᱠᱟ :-
ᱦᱩᱰᱤᱧ ᱵᱤᱴᱨᱤ ᱛᱮ ᱪᱚᱞᱚᱛᱟᱜ
ᱫᱟᱲᱮ ᱛᱮ ᱪᱚᱞᱚᱛᱟᱜ ᱦᱟᱹᱛᱭᱟᱹᱨ
ᱪᱟᱠᱟ ᱞᱟᱜᱟᱣᱟᱜ ᱟᱲᱟᱜ ᱨᱮ ᱵᱮᱵᱷᱟᱨᱟᱜ
ᱠᱟᱹᱨᱜᱟᱲ ᱨᱮ ᱵᱮᱵᱷᱟᱨᱟᱜ

ᱠᱟᱹᱨᱜᱟᱲ ᱨᱮ ᱵᱮᱵᱷᱟᱨᱚᱜ ᱠᱟᱱ ᱵᱷᱮᱠᱩᱢ ᱠᱞᱤᱱᱚᱨ ᱫᱚ ᱟᱹᱰᱤ ᱢᱟᱨᱟᱝᱟ; ᱡᱟᱦᱟᱸ ᱫᱚ ᱥᱟᱭ ᱥᱟᱭ ᱞᱤᱴᱚᱨ ᱡᱚᱵᱽᱨᱟᱭ ᱥᱟᱯᱷᱟ ᱫᱟᱲᱮᱭᱟᱜᱼᱟ ᱾ ᱡᱚᱵᱽᱨᱟ ᱦᱟᱠᱟᱱ ᱦᱟᱥᱟ ᱥᱟᱯᱷᱟ ᱞᱟᱹᱜᱤᱫ ᱟᱡᱛᱮ ᱪᱚᱞᱚᱛᱟᱜ ᱴᱨᱚᱠ ᱵᱮᱵᱷᱟᱨᱚᱜ ᱠᱟᱱᱟ ᱾ ᱱᱚᱶᱟ ᱨᱮ ᱫᱷᱩᱲᱤ ᱥᱟᱶᱛᱟ ᱞᱮᱸᱫᱟ ᱦᱟᱜ ᱡᱤᱱᱤᱥ ᱠᱚ ᱦᱚᱸᱭ ᱥᱟᱯᱷᱟ ᱫᱟᱲᱮᱭᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱢᱤᱥᱤᱱ
ᱛᱷᱚᱠ:ᱦᱟᱹᱛᱭᱟᱹᱨ